ai4bharat/Pralekha huggingface dataset:
संरक्षण मंत्रालय
ऐतिहासिक परिक्रमेनंतर परतणाऱ्या आयएनएसव्ही तारिणी मधील नाविक दलाच्या स्वागतासाठी भारतीय नौदल सज्ज
सहा सदस्यांच्या नाविक दलाच्या सन्मानार्थ आयएनएस गोव्यात मांडोवी, येथे ध्वज  समारंभाचे आयोजन
गोवा, 22 मे 2023
महासागर नौकानयन क्षेत्रात उल्लेखनीय कामगिरी नोंदवत आंतरखंडीय आणि आंतर -महासागरीय प्रवास यशस्वीपणे पूर्ण करून आयएनएसव्ही तारिणीमधील नाविक दल मायदेशी परतत आहे. आयएनएसव्ही तारिणीमधील दोन महिला अधिकाऱ्यांसह सहा सदस्यीय नाविक दलाचे स्वागत करण्यासाठी भारतीय नौदलाने 23 मे 2023 रोजी आयएनएस मांडोवी, गोवा येथील भारतीय नौदल नाविक प्रशिक्षण केंद्रात  येथे ध्वज  समारंभाचे आयोजन केले आहे. या समारंभाला केंद्रीय महिला आणि बालविकास मंत्री स्मृती इराणी सन्माननीय अतिथी म्हणून तर गोव्याचे माननीय मुख्यमंत्री डॉ. प्रमोद सावंत हे प्रमुख पाहुणे म्हणून उपस्थित राहणार आहेत. नौदल प्रमुख अॅडमिरल आर हरी कुमार आणि भारतीय महिला हॉकी संघाच्या माजी कर्णधार राणी रामपाल देखील उपस्थित राहणार आहेत.
आयएनएसव्हीतारिणी, सात महिन्यांच्या 17,000 सागरी मैलांच्या खडतर प्रवासानंतर, अखेर मायदेशी परतत आहे. नाविक दलाचे विलक्षण धैर्य, लवचिकता आणि अतूट साहस यांचे प्रदर्शन या महत्त्वपूर्ण कार्यक्रमात घडवले जाईल. नारी शक्तीचे  सामर्थ्य दाखवून संपूर्ण मोहिमेत सहभाग घेतलेल्या लेफ्टनंट कमांडर डीलना के आणि लेफ्टनंट कमांडर रूपा ए या दोन महिला अधिकाऱ्यांची कामगिरी विशेष लक्षात घेण्यासारखी आहे. लेफ्टनंट कमांडर डीलना आणि लेफ्टनंट कमांडर रूपा यांनी गोवा ते रिओ डी जनेरियो, केपटाऊन मार्गे आणि पुन्हा परत असा जहाजावरून 188 दिवस प्रभावी प्रवास केला.इतर सहभागींमध्ये कॅप्टन अतुल सिन्हा, लेफ्टनंट कमांडर आशुतोष शर्मा, लेफ्टनंट अविरल केशव, कमांडर निखिल हेगडे, सीडीआर एमए झुल्फिकार, सीडीआर दिव्या पुरोहित आणि सीडीआर एसी डोक यांचा समावेश आहे.
भारतीय नौदल सक्रियपणे सागरी नौकानयनाला चालना देत आहे आणि ही मोहीम जगभरात परिभ्रमण करण्याच्या त्यांच्या मोहिमेचा एक भाग आहे. कॅप्टन दिलीप दोंदे हे 2009-2010 मध्ये ही कामगिरी करणारे पहिले भारतीय ठरले, त्यानंतर सीडीआर अभिलाष टॉमी हे दोन परिक्रमांमध्ये भाग घेणारे पहले आशियाई कॅप्टन ठरले आहेत. नुकत्याच झालेल्या गोल्डन ग्लोब रेस 2022 मध्ये, सीडीआर अभिलाष टॉमी  यांनी खडतर शर्यती दरम्यान प्रचंड आव्हानांवर मात करत दुर्लभ कामगिरी करत दुसरे स्थान पटकावले.
सहा महिला नौदल अधिकाऱ्यांनी केलेल्या 'नाविका सागर परिक्रमा'मुळे नौदलात आणि देशात सागरी नौकानयनाची लोकप्रियता आणखी वाढली आहे.आयएनएसव्ही तारिणीचा सध्याचा प्रवास हा एकाच महिलेला संपूर्ण जगाच्या परिभ्रमणावर पाठवण्याच्या नौदलाच्या आगामी प्रयत्नांच्या दिशेने एक महत्त्वपूर्ण पाऊल आहे.
या अतुलनीय मोहिमेत सहभागी झालेल्या अधिकाऱ्यांची 24 ऑगस्ट 16 रोजी आयएनएस मांडोवी येथे स्थापन करण्यात आलेल्या महासागर नौकानयन केंद्र  येथे कठोर प्रक्रियेद्वारे निवड करण्यात आली. सागरी नौकानयन उपक्रमांना प्रोत्साहन देणे आणि उपक्रम हाती घेणे हे भारतीय नौदल नौकानयन संघटनेच्या  अंतर्गत, नवी दिल्ली स्थित महासागर नौकानयन केंद्राचे  उद्दिष्ट आहे.PIB Panaji | S.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
युवा व्यवहार आणि क्रीडा मंत्रालय
नेहरू युवा केंद्राद्वारे कोल्हापूर इथे आयोजित युवा उत्सवाची यशस्वी सांगता
केंद्रीय लोकसंपर्क विभागाने प्रकाशन विभागाच्या मदतीने स्थापन केलेल्या बुक स्टॉलला लोकांचा उदंड प्रतिसाद
कोल्हापूर, 6 जुलै 2023
नेहरू युवा केंद्र, कोल्हापूरने विवेकानंद महाविद्यालयात आयोजित केलेल्या युवा उत्सवाची आज यशस्वी सांगता झाली. या उत्सवात, विद्यार्थ्यांनी अतिशय उत्साहाने सहभाग घेत, विविध स्पर्धा आणि कार्यक्रमातून आपल्या कलाकौशल्याची चुणूक दाखवली.
डी.वाय. पाटील विद्यापीठाचे कुलगुरू डॉ. राकेशकुमार मुदगल यांच्या हस्ते या कार्यक्रमाचे उद्घाटन झाले. यावेळी त्यांनी नैसर्गिक साधनसंपत्तीचे संरक्षण करण्याचे महत्त्व सांगितले. आपण योग्य दिशेने वाटचाल केली तर समाज आणि पर्यावरणासाठी त्याचे सकारात्मक परिणाम निश्चित होतील, असा विश्वास त्यांनी व्यक्त केला.
युवा उत्सवात, केंद्रीय लोकसंपर्क विभागाने माहिती आणि प्रसारण मंत्रालयाच्या अखत्यारीतील प्रकाशन विभागाच्या सहकार्याने पुस्तकांचा स्टॉल लावला होता. या स्टॉलमध्ये विभागाद्वारे प्रकाशित करण्यात आलेली पुस्तके आणि मासिके प्रदर्शित करण्यात आली होती, यातून सहभागी विद्यार्थ्यांचे ज्ञानवर्धन आणि दूरदृष्टी मिळाली. माहिती आणि प्रसारण मंत्रालयाच्या ‘न्यू इंडिया समाचार’ ह्या पथदर्शी पक्षिकाचे देखील विद्यार्थ्यांमधे वितरण करण्यात आले, या मासिकात केंद्र सरकारची प्रगती आणि त्यांच्या उपलब्धी, याविषयी माहिती दिलेली असते.
यावेळी उत्सवात सहभागी युवकांनी, पुस्तके आणि मासिकांच्या विविधांगी संग्रहांमध्ये रस घेतला, ज्यातून त्यांची ज्ञानजिज्ञासा आणि माहिती मिळवण्याचा उत्साह दिसून आला. त्याशिवाय, केंद्र सरकारच्या केंद्रीय लोकसंपर्क विभागाने कापडी पिशव्या वितरित करत, प्लॅस्टिक मुक्तीचा संदेश देऊन, आपली पर्यावरणाप्रतीची जबाबदारी पार पाडली.
नेहरू युवा केंद्र कोल्हापूरच्या वतीने विविध स्पर्धांचे आयोजन करण्यात आले असून, विद्यार्थ्यांना त्यांची कला आणि कौशल्ये दाखवण्यासाठी व्यासपीठ उपलब्ध करून देण्यात आले होत. या कार्यक्रमाला शिवाजी विद्यापीठाचे नवोन्मेष केंद्र , इनक्युबेशन अँड लिंकेजेस , एसयूके रिसर्च अँड डेव्हलपमेंट फाउंडेशन , जिल्हा एड्स प्रतिबंध आणि नियंत्रण विभाग, महिला आर्थिक विकास महामंडळ, सामाजिक न्याय आणि कल्याण विभाग, बँक ऑफ इंडिया , LIDCOM, महात्मा फुले मागासवर्ग विकास महामंडळ, दिव्यांग महामंडळ, आणि श्रील सूर्या रिसर्च प्रायव्हेट लिमिटेड अशा विविध संस्थांचे मोलाचे सहकार्य लाभले.
विवेकानंद महाविद्यालयात आयोजित ह्या युवा उत्सवाने यशस्वीपणे तरुणांच्या सहभागाला प्रोत्साहन देत पर्यावरण संवर्धनाचे महत्त्व पटवून दिले. हा कार्यक्रम, विद्यार्थ्यांसाठी त्यांची कौशल्ये प्रदर्शित करण्यासोबतच, प्रकाशनांमधून शिकण्यासाठी आणि शाश्वत पद्धतींना प्रोत्साहन देण्यासाठी एक व्यासपीठ म्हणून अत्यंत उपयुक्त ठरला.
S.Bedekar/R.Aghor/P.Malandkar
(Visitor Counter : 110
पंतप्रधान कार्यालय
माजी खासदार आणि लोकसभेचे माजी सभापती सोमनाथ चॅटर्जी यांच्या निधनाबद्दल पंतप्रधानांकडून दु:ख व्यक्त
(नवी दिल्ली, 13 ऑगस्ट 2018
माजी खासदार आणि लोकसभेचे माजी सभापती सोमनाथ चॅटर्जी यांच्या निधनाबद्दल पंतप्रधान नरेंद्र मोदी यांनी दु:ख व्यक्त केले आहे.
पंतप्रधान म्हणाले, माजी खासदार आणि सभापती सोमनाथ चॅटर्जी हे भारतीय राजकारणातले निष्ठावान नेते होते. त्यांनी आपली संसदीय लोकशाही समृद्ध केली तसेच गरीब आणि वंचितांच्या कल्याणासाठी आवाज उठवला. त्यांच्या निधनाने दु:खी झालो आहे. त्यांचे कुटुंबीय आणि समर्थकांच्या दु:खात मी सहभागी आहे.
B.Gokhale/S.Kane/P.Kor
राष्ट्रपती कार्यालय
राष्ट्रपतींकडून भारतीय नौसेना अकादमीला ध्वज प्रदान
नवी दिल्ली, 20 नोव्हेंबर 2019
केरळमधल्या एझिमलास्थित भारतीय नौदल अकादमीला आज राष्ट्रपती रामनाथ कोविंद यांनी राष्ट्रपती ध्वज प्रदान केला.
भारताला मोठा समुद्रकिनारा लाभला असून, अनेक बेटेही आपल्याला लाभली आहेत. त्यांचे सामरिक महत्व मोठे आहे, असे राष्ट्रपतींनी यावेळी सांगितले. व्यापार आणि ऊर्जा स्रोतांच्या दृष्टीने सागरी क्षेत्र महत्वाचे असल्याने सागरी सुरक्षा अत्यंत आवश्यक असल्याचे ते म्हणाले.
आपण डिजिटल युगात राहत असून, उद्याची युद्ध माहिती आणि तंत्रज्ञान क्षेत्रातही लढली जातील. तंत्रज्ञानाचे स्नातक म्हणून तंत्रज्ञान क्षेत्रात अग्रेसर राहण्याची आणि सज्ज राहण्याची अपेक्षा भारतीय नौदल अकादमीच्या कॅडेटसकडून आहे, असे राष्ट्रपतींनी यावेळी सांगितले.
G.Chippalkatti/S.Kakade/D.Rane
(Visitor Counter : 57
संरक्षण मंत्रालय
संरक्षणमंत्री राजनाथ सिंह यांचा फ्रान्सच्या सशस्त्र सैन्याच्या मंत्र्यांशी संवाद
भारत आणि फ्रान्स दरम्यान द्विपक्षीय संरक्षण सहकार्य मजबूत करण्यास सहमती
नवी दिल्ली, 2 जून 2020
संरक्षणमंत्री राजनाथ सिंह यांनी फ्रान्सच्या सशस्त्र सैन्याच्या मंत्री मिस फ्लॉरेन्स पार्ले यांच्याशी दूरध्वनीद्वारे आज संवाद साधला. कोविड-19 ची परिस्थिती, प्रादेशिक सुरक्षा याबाबत परस्पर सामंजस्य, आणि भारत आणि फ्रान्स यांमध्ये द्विपक्षीय संरक्षण विषयक सहकार्य मजबूत करण्यास सहमती दर्शविली. कोविड-19 या साथीच्या आजाराशी लढा देण्यासाठी भारत आणि फ्रान्सच्या सशस्त्र सैन्याने केलेल्या प्रयत्नांचे कौतुक दोन्ही मंत्र्यांनी केले.
देशभर कोविड-19 या साथीच्या आजाराने उद्भवलेल्या आव्हानांना सामोरे जात फ्रान्सने राफेल विमानांचे वेळेवर वितरण सुनिश्चित करण्याला पुष्टी दिली.
संरक्षणमंत्र्यांनी 2020 ते 2022 पर्यंत हिंद महासागर नौदल संमेलनाच्या  फ्रेंच अध्यक्षपदाचे स्वागत केले. 2018 च्या हिंद महासागर भागावर भारत-फ्रान्स संयुक्तरित्या रणनीतिकदृष्ट्या काम पूर्ण करण्यासाठी दोनही मंत्र्यांनी एकत्र काम करण्याचे मान्य केले.
M.Jaitly/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
डीआरडीओच्या रणगाडा विरोधी क्षेपणास्त्राची यशस्वी चाचणी
नवी दिल्ली, 1 ऑक्टोबर 2020
स्वदेशी बनावटीच्या लेझर गाईडेड रणगाडा विरोधी क्षेपणास्त्राची आज यशस्वी चाचणी करण्यात आली.एमबीटी अर्जुन या रणगाड्यावरून अहमदनगर इथल्या केके रेंज इथे ही चाचणी घेण्यात आली. याआधी 22 सप्टेंबर 2020 ला अशी चाचणी घेण्यात आली होती. अनेक प्लॅटफॉर्म वरून सोडण्याची क्षमता राखणाऱ्या या क्षेपणास्त्राच्या सध्या तांत्रिक मुल्यांकन चाचण्या सुरु आहेत.
हाय एनर्जी मटेरिअल्स रिसर्च लॅबोरॅटरी  पुणे, आणि इन्स्ट्रुमेंट्स रिसर्च अँड डेव्हलपमेंट एस्टॅब्लिशमेंट  डेहराडून यांच्या सहकार्याने आर्ममेंट रिसर्च अँड डेव्हलपमेंट एस्टॅबलिशमेंट  पुणे यांनी हे क्षेपणास्त्र विकसित केले आहे.
संरक्षण मंत्री श्री राजनाथ सिंह यांनी यशस्वीचाचणीबद्दल डीआरडीओचे अभिनंदन केले आहे. पंतप्रधान नरेंद्र मोदी यांच्या आत्मनिर्भर भारत या संकल्पनेसाठी मार्ग प्रशस्त करणाऱ्या या कामगिरीसाठी डीआरडीओ च्या अध्यक्षांनी डीआरडीओच्या अधिकाऱ्यांचे अभिनंदन केले आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
“प्रगती” मार्फत पंतप्रधानांनी साधला संवाद
नवी दिल्ली, 26 सप्टेंबर 2018
तत्पर प्रशासन आणि वेळेवर अंमलबजावणी यासाठीच्या “प्रगती” या बहुआयामी मंचाची 29 वी बैठक पंतप्रधान नरेंद्र मोदी यांच्या अध्यक्षतेखाली आज झाली. दूरसंवाद क्षेत्राशी संबंधित तक्रारींच्या निराकरणाच्या प्रगतीबाबत पंतप्रधानांनी यावेळी आढावा घेतला. तंत्रज्ञान विषयक आणि या संदर्भातही केलेल्या कार्यवाहीची माहिती यावेळी पंतप्रधानांना देण्यात आली. दूरसंचार क्षेत्राशी संबंधित तक्रारी आणि समस्यांचे निराकरण, अद्ययावत तंत्रज्ञानावर आधारित असावे असे पंतप्रधान म्हणाले. सेवा पुरवठादारांनी ग्राहकांना संपूर्णत: समाधान देणारी सेवा पुरवावी यावर पंतप्रधानांनी भर दिला.
प्रगतीच्या 28 व्या बैठकीत 11.75 लाख कोटी रुपये एकूण गुंतवणुकीच्या प्रकल्पांचा आढावा घेण्यात आला. त्याचबरोबर विविध क्षेत्रातल्या जन तक्रारींवरच्या कार्यवाहीचा आढावा घेण्यात आला.
आजच्या बैठकीत, पंतप्रधानांनी रेल्वे, नागरी विकास, रस्ते ऊर्जा, कोळसा क्षेत्रातल्या आठ महत्वाच्या पायाभूत प्रकल्पांच्या प्रगतीचा आढावा घेतला. उत्तर प्रदेश, जम्मू-काश्मीर, हरियाणा, गुजरात, महाराष्ट्र, कर्नाटक, झारखंड, ओदिशा आणि पश्चिम बंगाल यासह इतर राज्यात या प्रकल्पांची व्याप्ती आहे.
प्रधानमंत्री खनिज क्षेत्र कल्याण योजनेच्या प्रगतीचा आढावा पंतप्रधानांनी घेतला. खनिज साठे असलेल्या जिल्ह्यांसाठी आता पुरेशी संसाधने उपलब्ध आहेत याची दखल घेऊन या जिल्ह्यातल्या जनतेचे जीवनमान उंचावण्यासाठी या निधीचा वापर करण्यावर, केंद्र आणि राज्य स्तरावरच्या अधिकाऱ्यांनी कटाक्ष ठेवावा असे आवाहन त्यांनी केले. महत्वाकांक्षी जिल्ह्यांच्या विकासाचा अनुशेष दूर करण्याची ही संधी असल्याचे पंतप्रधान म्हणाले.
B.Gokhale/N.Chitale/P.Malandkar
(Visitor Counter : 61
अर्थ मंत्रालय
फॉर्म 15 सीए / 15 सीबी अधिकृत डीलरकडे प्रत्यक्ष सादर करण्याची मुदत 15 जुलै, 2021 पर्यंत वाढविण्यात आली
आयकर कायदा, 1961 नुसार इलेक्ट्रॉनिक पद्धतीने फॉर्म 15 सीए/15 सीबी सादर करणे आवश्यक आहे. सध्या करदाते कोणत्याही परदेशी मिळकतीसाठी अधिकृत डीलरकडे प्रत सादर करण्यापूर्वी ई-फाइलिंग पोर्टलवर सनदी लेखापालाने दिलेल्या फॉर्म 15 सीबी प्रमाणपत्रसह किंवा जिथे लागू असेल त्यानुसार फॉर्म 15 सीए अपलोड करतात.
इलेक्ट्रॉनिक पद्धतीने www.incometax.gov.in या पोर्टलवर फॉर्म 15 सीए / 15 सीबी सादर करताना करदात्यांना आलेल्या अडचणी लक्षात घेता यापूर्वी प्रत्यक्ष कर मंडळ सीबीडीटीने निर्णय घेतला होता की करदाता 30 जून 2021 पर्यंत फॉर्म 15 सीए / 15 सीबी अधिकृत डीलरकडे प्रत्यक्ष सादर करू शकतात.
आता ही मुदत 15 जुलै, 2021 पर्यंत वाढविण्याचा निर्णय घेण्यात आला आहे. त्यानुसार, करदाता आता 15 जुलै, 2021 पर्यंत अधिकृत डीलरकडे छापील स्वरूपात नमूद केलेले फॉर्म सादर करु शकतात. अधिकृत डीलरना परदेशी मिळकतीच्या उद्देशाने 15 जुलै, 2021 पर्यंत असे अर्ज स्वीकारण्याचा सल्ला देण्यात आला आहे. नवीन ई-फाईलिंग पोर्टलवर कागदपत्र ओळख क्रमांक तयार करण्याच्या उद्देशाने हे फॉर्म नंतरच्या तारखेला अपलोड करण्यासाठी सुविधा प्रदान केली जाईल.
केंद्रीय लोकसेवा आयोग
माजी आयएएस अधिकारी प्रीती सुदन यांनी केंद्रीय लोक सेवा आयोगाच्या सदस्य म्हणून पद आणि गोपनीयतेची घेतली शपथ
नवी दिल्ली, 29 नोव्हेंबर 2022
माजी आयएएस अधिकारी प्रीती सुदन यांनी आज यूपीएससीच्या मुख्य इमारतीतील मध्यवर्ती सभागृहात केंद्रीय लोक सेवा आयोगाच्या सदस्य म्हणून पद आणि गोपनीयतेची शपथ घेतली. केंद्रीय लोक सेवा आयोगाचे अध्यक्ष डॉ मनोज सोनी यांनी त्यांना शपथ दिली.
1983 तुकडीच्या एपी कॅडरच्या आयएएस अधिकारी प्रीती सुदन जुलै 2020 मध्ये केंद्रीय आरोग्य सचिव म्हणून निवृत्त झाल्या. त्यांनी अन्न आणि सार्वजनिक वितरण विभाग , महिला आणि बाल विकास मंत्रालय तसेच संरक्षण मंत्रालयाच्या सचिव म्हणूनही काम केले आहे . प्रीती सुदन यांनी लंडन स्कूल ऑफ इकॉनॉमिक्स मधून अर्थशास्त्रात एम.फिल आणि सामाजिक धोरण आणि नियोजन या विषयात एमएससी केले आहे.
राष्ट्रीय वैद्यकीय आयोग , संलग्न आरोग्य व्यावसायिक आयोग आणि ई-सिगारेटवरील बंदी यांच्याशी संबंधित कायद्यांव्यतिरिक्त देशातील दोन प्रमुख कार्यक्रम, बेटी बचाओ, बेटी पढाओ आणि आयुष्मान भारत सुरु करण्यात त्यांनी उल्लेखनीय योगदान दिले आहे.
सुदन या जागतिक बँकेच्या सल्लागारही होत्या. तंबाखू नियंत्रणावरील परिषद कॉप -8 च्या अध्यक्ष, माता, नवजात बालके आणि बाल आरोग्य विषयक भागीदारीच्या उपाध्यक्ष, जागतिक डिजिटल आरोग्य भागीदारी अध्यक्ष तसेच महामारीचा सामना करण्यासाठी आवश्यक सज्जता आणि प्रतिसादासाठीच्या स्वतंत्र समितीच्या सदस्य म्हणूनही त्यांनी काम केलं आहे.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 214
शिक्षण मंत्रालय
100 दिवसांच्या 'पढे भारत' वाचन अभियानाला धर्मेंद्र प्रधान करणार आरंभ
नवी दिल्ली, 31 डिसेंबर 2021
केंद्रीय शिक्षण आणि कौशल्य विकास मंत्री श्री धर्मेंद्र प्रधान येत्या 1 जानेवारी 2022 पासून 100 दिवसांच्या 'पढे भारत' या वाचन अभियानाचा आरंभ करणार आहेत. हे 100 दिवसांचे अभियान विद्यार्थ्यांच्या अध्ययन क्षमतेच्या दृष्टीने महत्त्वाचे पाऊल आहे, कारण त्यामुळे त्यांची कल्पकता, तर्कशुद्ध विचार, शब्दभांडार आणि तोंडी आणि लिखित व्यक्त होण्याच्या क्षमतांचा विकास होऊ शकेल. त्यांच्या सभोवतालच्या आणि वास्तविक जीवनशैलीशी नाते जोडण्यासही हे सहाय्यक ठरेल.
बालवाडी ते आठवी इयत्तेत शिकत असलेली मुले या अभियानाचा भाग असतील. हे अभियान 1 जानेवारी 2022 ते 10 एप्रिल 20 22 पर्यंत 100 दिवस  आयोजित केले जाईल.या वाचन अभियानात राष्ट्रीय आणि राज्य स्तरावर मुले, शिक्षक, पालक , समाज , शैक्षणिक प्रशासक इत्यादींसह सर्व हितसंबंधितांचा सहभाग अपेक्षित आहे.
100 दिवस चालणाऱ्या या मोहिमेत 14 आठवडे, प्रत्येक आठवड्याला, प्रत्येक वयोगटातील समूहाला योग्य अशा साप्ताहिक स्वाध्यायांची रचना करण्यात आली असून वाचन आनंददायी व्हावे आणि वाचनानंदाशी जीवनभर नाळ जोडली जावी,या हेतूने त्यांची आखणी केली आहे.
या अभियानातील स्वाध्यायांसाठी वयानुरुप व्यापक मार्गदर्शक तत्त्वे तयार करण्यात आली असून त्यांचे साप्ताहिक कॅलेंडर राज्य आणि केंद्रशासित प्रदेशांना पाठवले आहे. शिक्षक, पालक, मित्र, भावंडांच्या किंवा इतर कौटुंबिक सदस्यांच्या मदतीने मुलांना यांचा सराव करता येऊ शकतो. अभियान प्रभावी होण्यासाठी रचना केलेले स्वाध्याय सरल आणि आनंददायी ठेवले गेले आहेत; जेणेकरुन शाळा बंद असली तरी घरी ,मित्रमैत्रिणी, आणि भावंडांच्या मदतीने देखील ते सहजपणे करता येतील.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 302
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना 195.28 कोटींहून अधिक लसमात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.03 कोटींपेक्षा अधिक लसीच्या न वापरलेल्या आणि उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,95,28,82,825
|
|
BALANCE AVAILABLE
|
|
7,03,33,840
केंद्र सरकारने सुमारे 195.28 कोटी  पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
7.03 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
पंतप्रधान कार्यालय
देशाचा ईशान्येकडील प्रदेश प्रमुख पर्यटनस्थळाच्या रुपात उदयाला येत असल्याबद्दल पंतप्रधानांनी आनंद व्यक्त केला
देशाचा ईशान्य प्रदेश प्रमुख पर्यटनस्थळ म्हणून उदयाला येत असल्याबद्दल पंतप्रधान नरेंद्र मोदी यांनी आनंद व्यक्त केला आहे. या भागात वाढत असलेला पर्यटन उद्योग म्हणजेच या भागाचे अधिकाधिक समृध्द होणे आहे, असे ते म्हणाले.
वर्ष 2022 मध्ये देशातील 11.8 दशलक्ष पर्यटकांनी तर 1 लाख परदेशी पर्यटकांनी अशा विक्रमी प्रमाणात ईशान्य भागाला भेट दिली. ही माहिती देण्यासाठी केंद्रीय मंत्री जी.किशन रेड्डी यांनी केलेल्या ट्विट संदेशावर पंतप्रधानांनी केलेल्या ट्विटमध्ये ते म्हणतात;
“अत्यंत आनंददायक ट्रेंड. या ठिकाणच्या पर्यटनातील वाढ म्हणजेच या भागाचे अधिक समृद्ध होणे.”
संरक्षण मंत्रालय
लष्कर प्रमुखांनी अंबाला छावणीला भेट दिली
नवी दिल्ली, 19 ऑक्टोबर 2020
लष्कर प्रमुख जनरल मनोज मुकुंद नरवणे यांनी खर्गा कोअरच्या सुरक्षा आणि परिचालन सज्जतेचा आढावा घेण्यासाठी 19 ऑक्टोबर 2020 रोजी अंबाला छावणीला भेट दिली.
जनरल ऑफिसर कमांडिंग, लेफ्टनंट जनरल एस एस महाल यांनी लष्कर प्रमुखांना थोडक्यात माहिती दिली. त्यानंतर लष्करप्रमुखांनी फॉर्मेशन कमांडर्सशी संवाद साधला. उच्च स्तरीय परिचालन सज्जतेबद्दल त्यांनी फॉर्मेशनची प्रशंसा केली आणि कोविड -19 विरोधातील लढाईत फॉर्मेशन आणि युनिट्सनी हाती घेतलेल्या प्रतिबंधात्मक उपायांचे कौतुक केले. त्यांनी सर्व पदांवरील अधिकारी आणि जवानांना उत्साहाने काम करत राहण्याचे आणि भविष्यातील कोणत्याही परिचालन आव्हानांसाठी सज्ज राहण्याचे आवाहन केले. लष्करप्रमुखांनी अंबाला हवाई दल तळालाही भेट दिली आणि दलांमधील समन्वयाची प्रशंसा केली.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
ऐतिहासिक बोडो करारावर स्वाक्षऱ्या झाल्यानिमित्त कोक्राझार इथे आयोजित कार्यक्रमाला पंतप्रधान 7 फेब्रुवारीला उपस्थित राहणार
नवी दिल्ली, 4 फेब्रुवारी 2020
ऐतिहासिक बोडो करारावर स्वाक्षऱ्या झाल्यानिमित्त आसाममधल्या कोक्राझार इथे 7 फेब्रुवारीला होणाऱ्या कार्यक्रमात पंतप्रधान नरेंद्र मोदी सहभागी होणार आहेत.
बीटीएडी, बोडोलॅन्ड प्रादेशिक क्षेत्र जिल्ह्यांसह संपूर्ण आसाम मधून 4 लाखाहून अधिक लोक या कार्यक्रमाला उपस्थित राहतील असा अंदाज आहे. राज्यातली सांस्कृतिक विविधता दर्शवणारा कार्यक्रमही यावेळी सादर होईल.
यावर्षाच्या जानेवारी महिन्यात 27 तारखेला ऐतिहासिक बोडो करारावर नवी दिल्लीत स्वाक्षऱ्या झाल्या.
हा भारतासाठी अतिशय विशेष दिवस असल्याचे पंतप्रधानांनी ट्विटरवर म्हटले आहे. या करारामुळे बोडो जनतेसाठी शांतता सलोख्याची नवी पहाट उगवेल असेही त्यांनी म्हटले आहे.
सबका साथ सबका विकास या धोरणाला अनुसरुन आणि ईशान्येकडच्या राज्यांच्या सर्वंकष विकासाच्या कटिबद्धता लक्षात घेऊन हा करार करण्यात आला आहे.
एनडीएफबीच्या विविध गटातल्या 1615 जणांनी शस्त्रांस्त्रांसह शरणागती स्वीकारली.
बोडो गटांसमवेत झालेल्या करारामुळे बोडो जनतेच्या वौशिष्ट्यपूर्ण संस्कृतीचेही जतन होणार आहे.
विकासाच्या अनेक उपक्रमांचा लाभ घेण्याची संधी त्यांना उपलब्ध होणार आहे. बोडो जनतेच्या मदतीसाठी आवश्यक सर्व गोष्टी करण्यासाठी आपले सरकार कटिबद्ध असल्याचे पंतप्रधानांनी ट्विटरमधे म्हटले आहे.
या भागाच्या विकासासाठी 1500 कोटी रुपयांचे विशेष पॅकेजला अंतिमरुप देण्यात आले आहे.
भारत सरकार, मिझोरम, त्रिपुरा राज्य सरकार यांच्यात नुकताच ब्रु रियांग करार झाला आहे. याचा 35,000 ब्रु-रियांग शरणार्थींना लाभ झाला. त्रिपुरामध्ये एनएलएफटीच्या 85 केडरनी आत्मसमर्पण केले.
हिंसेच्या मार्गावरुन चालणाऱ्यांनी शस्त्रास्त्र खाली टाकून विकासाच्या मुख्य प्रवाहात सहभागी होण्याची हाक, पंतप्रधानांनी प्रजासत्ताक दिनी, मन की बात या कार्यक्रमात दिली होती.
R.Tidke/N.Chitale/D.Rane
(Visitor Counter : 89
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 85 कोटी 42 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे तसेच खासगी रुग्णालयांकडे 4 कोटी 57 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध तर 83 लाख 80 हजार मात्रांची पुरवठा प्रक्रिया सुरु
नवी दिल्ली, 29 सप्टेंबर 2021
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस निर्मात्यांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा पुरवठा सर्व राज्ये आणि केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
85,42,35,155
|
|
PIPELINE
|
|
83,80,140
|
|
BALANCE AVAILABLE
|
|
4,57,98,120
राज्ये आणि केंद्रशासित प्रदेशांना आतापर्यंत भारत सरकारतर्फे खरेदी केलेल्या  आणि थेट राज्यांकडून खरेदीच्या झालेल्या अशा एकूण 85 कोटी 42 लाखांहून अधिक  मात्रांचा पुरवठा झाला आहे आणि आणखी 83 लाख 80 हजारांहून अधिक  मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 4 कोटी 57 लाखांहून अधिक  मात्रा अजूनही शिल्लक असून यापुढील काळातील लसीकरणासाठी त्या उपलब्ध आहेत.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 208.31 कोटी लसीच्या मात्रा  देण्यात आल्या आहेत.
गेल्या 24 तासांत 6,10,863 मात्रा देण्यात आल्या.
भारतातील सध्या उपचार घेत असलेल्या सक्रीय रूग्णांची संख्या 1,11,252 इतकी आहे.
सध्याची सक्रीय रुग्णसंख्या 0.25% इतकी आहे
रुग्ण बरे होण्याचा सध्याचा दर 98.56% इतका आहे
गेल्या 24 तासांत 15,040 रूग्ण कोविडमधून बरे झाले असून, बरे झालेल्या एकूण रूग्णांची संख्या आता 4,36,38,844 इतकी झाली आहे
गेल्या 24 तासांत देशात कोविडच्या 8,813 नव्या रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 4.79% आहे
आतापर्यंत एकूण 88.06 कोटी चाचण्या करण्यात आल्या असून गेल्या 24 तासांत 2,12,129 चाचण्या करण्यात आल्या.